
REPUBLIKA HRVATSKA

KARLOVAČKA ŽUPANIJA

OPĆINA LASINJA


IZVJEŠĆE O RADU OPĆINSKOG NAČELNIKA

za razdoblje srpanj – prosinac 2022.

Ožujak 2023.

1. UVOD 

U skladu s odredbama članka 50. Statuta Općine Lasinja (Glasnik Općine Lasinja broj 1/18, 1/20 i 1/21) temeljeno na odredbama članka 35.b Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) općinski načelnik je u obvezi dva puta godišnje Općinskom vijeću Općine Lasinja podnijeti polugodišnja izvješća o svom radu. Izvješće se odnosi na razdoblje: od 1. srpnja do 31. prosinca 2022. godine, a isto podnosi općinski načelnik Marijo Perčić. 

U ovom izvještajnom razdoblju općinski načelnik je obavljao sve poslove i aktivnosti koji su mu u okviru zakonskih odredaba i Statuta stavljene u nadležnost, kao i proizašle iz drugih posebnih propisa u kojima su utvrđene obveze i nadležnost jedinice lokalne samouprave: stručnu obradu i administrativno - tehničku pripremu materijala za donošenje općih i posebnih akata od strane općinskog načelnika, kao i prijedloga akata koji su na donošenje upućeni Općinskom vijeću, davao mišljenje o prijedlozima odluka i drugih akata, izvršavao i osiguravao izvršavanje općih akata Općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanja Jedinstvenog upravnog odjela Općine u obavljanju poslova iz samoupravnog djelokruga rada, nadzirao njihov rad, te obavljao i druge poslove u skladu sa Zakonom, Statutom Općine i aktima Općinskog vijeća. 
Područje predlaganja akata koje donosi Općinsko vijeće 

             U izvještajnom razdoblju održane su 4 sjednice Općinskog vijeća, na koje je općinski načelnik u suradnji sa službenicima Jedinstvenog upravnog odjela uputio na donošenje razne akte, odluke, zaključke i suglasnosti. 
            Na inicijativu i prijedlog općinskog načelnika, a na temelju zakonskih ovlasti, Općinsko vijeće Općine Lasinja,  obradilo je  61 točaka dnevnog reda te usvojilo  48 odluka i drugih akata. Odbori Općinskog vijeća sudjelovali su u radu Općinskog vijeća, na način da su na svojim sjednicama raspravljali o točkama dnevnoga reda za sjednice Općinskog vijeća te donosili zaključke koje su dostavljali Općinskom vijeću.
Područje donošenja akata iz nadležnosti općinskog načelnika
 
Na temelju zakonskih ovlasti i Statuta Općine Lasinja općinski načelnik je u izvještajnom razdoblju  donio   98  odluka i drugih akata iz svoje nadležnosti.
Javnost rada Općine

 
Javnost  rada osigurana je objavom akata u Glasniku Općine Lasinja (izdano je 5 brojeva) i na web-stranici Općine Lasinja www.lasinja.hr, dostavom u Središnji katalog službenih dokumenata Republike Hrvatske te objavom na oglasnoj ploči Općine Lasinja. 
U drugom polugodištu nije bilo zahtjeva za ostvarivanje prava na pristup informacijama. Broj  zahtjeva za pristup informacijama nije velik zahvaljujući činjenici da na web stranicama Općine objavljujemo velik broj informacija i podataka iz djelokruga rada Općine Lasinja kao zakonsku obavezu, ali i šire kako bi građani imali što bolji neposredan uvid u rad općinske uprave.
Sukladno Zakonu o pravu na pristup informacijama Općina Lasinja redovito provodi i savjetovanja sa zainteresiranom javnošću. U drugom polugodištu 2022. godine provedeno je 1 savjetovanje sa zainteresiranom javnošću.

Protokol 

U izvještajnom razdoblju realizirani su sljedeći poslovi i aktivnosti:

· provedene pripreme i organizacija prijema građana od strane načelnika 

· zaprimanje i postupanje po upitima koji dolaze na e-mail adrese: nacelnik@lasinja.hr 

· organiziranje sudjelovanja općinskog načelnika na događanjima koji su bili u organizaciji drugih subjekata (seminari, tribine, skupštine, turniri, prezentacije, sportska događanja...)

· upravljanje društvenim mrežama - redovno ažuriranje facebook stranice

· u izvještajnom razdoblju realizirana su razna događanja, prijemi i obilasci raznih subjekata (poštujući epidemiološke mjere)
              Kadrovski poslovi 

              U Jedinstvenom upravnom odjelu Općine Lasinja sistematizirana su  4 radna mjesta. U izvještajnom razdoblju u Općini Lasinja na dan 31.12.2022. godine stanje zaposlenosti je sljedeće:

· u radnom odnosu na neodređeno vrijeme ukupno su zaposlena 3 djelatnika:

Jedinstveni upravni odjel ……………  3  (3 službenika)

· u radnom odnosu na određeno vrijeme (profesionalno obnašanje dužnosti)  - 1 dužnosnik  (općinski načelnik)
            U izvještajnom razdoblju izvršeni su sljedeći poslovi:

          -  temeljem zakonskih propisa te Pravilnika o unutarnjem redu JUO, ažurirani su osobni podaci zaposlenih
         -    izvršene su odjave 3 zaposlenika pri nadležnim tijelima, u skladu s odlukom o premještanju zaposlenika u trgovačko društvo Komunalno Lasinja d.o.o.
         -  dnevno su ažurirane evidencije prisutnosti na radu, godišnjim odmorima, bolovanjima te ostalim izostancima s posla

Zapošljavanje nezaposlenih osoba

         
Tijekom 2022. godine Općina je imala namjeru uključivanja u  program Mjera aktivne politike zapošljavanja iz nadležnosti Hrvatskog zavoda za zapošljavanje, no temeljem objavljene prijave potrebe za radnicima nije bilo zainteresiranih  kandidata. 

Financije
U izvještajnom razdoblju općinski načelnik je nadzirao izvršavanje proračuna i poslove pripreme izmjena i dopuna Proračuna Općine Lasinja za 2022. godinu, nadzirao je vođenje računovodstva proračuna, vođenje propisanih poslovnih knjiga, brinuo o prikupljanju prihoda koji pripadaju Općini Lasinja kao i druge poslove i aktivnosti vezane za financijsko poslovanje Općine Lasinja.
· Ukupni prihodi poslovanja Općine Lasinja od 01.01-31.12.2022. iznose   6.075.944,06 kn

· Ukupni rashodi poslovanja Općine Lasinja od 01.01-31.12.2022. iznose   6.144.544,33 kn

· Višak/manjak prihoda u razdoblju 01.01-31.12.2022. iznosi  - 66.600,27 kn
· Višak prihoda iz prethodne godine (+ 748.627,95 kn)  - ukupni višak iznosi +680.027,68 kn
       
Proračun Općine Lasinja za 2022. godinu donesen je na 5. sjednici Općinskog vijeća Općine Lasinja, 29.11.2021. godine, u iznosu od 10.500.000,00 kn, a objavljen je u „Glasniku Općine Lasinja“ broj 12/2021, te na službenoj internetskoj stranici Općine. 
              U izvještajnom razdoblju donesen je drugi rebalans Proračuna za 2022. godinu, na 11. redovnoj sjednici, dana 15.09.2022.g.  u iznosu od 10.100.000,00 kn (objavljen u „Glasniku Općine Lasinja“, broj 5/2022)  te treći rebalans Proračuna za 2022. godinu, na 14. redovnoj sjednici, dana 14.12.2022.g.  u iznosu od 8.090.000,00 kn (objavljen u „Glasniku Općine Lasinja“, broj 8/2022)


Institut za javne financije, početkom srpnja, objavio je novu analizu transparentnosti proračuna lokalnih jedinica po kojoj je Općina Lasinja zadržala ocjenu odličan, kao i prethodnih godina.  Proračunska transparentnost podrazumijeva uvid u potpune, točne, pravovremene i razumljive informacije o proračunu. 
Izgradnja objekata i održavanje komunalne infrastrukture 

      
Projekti razvoja općine obuhvaćaju aktivnosti usmjerene na izradu strateških dokumenata i izvješća u skladu s nacionalnim i EU propisima, pripremu projekata za financiranje iz europskih fondova, provođenje istih, te suradnju s nadležnim tijelima za provedbu EU projekata na nacionalnom nivou. Nadalje, obuhvaćene su i aktivnosti prijave projekata općine za sufinanciranje s nacionalne i županijske razine, njihova provedba te izvještavanje o namjenskom utrošku sredstava. 
Tablica 1. realizirani projekti   tijekom  2022. godine
	NAZIV PROJEKTA
	Sufinanciranje
	Iznos sufinanciranja
	Iznos Općine Lasinja
	Ukupni iznos

	Projekt primjene koncepta „pametnih gradova“ (sustav videonadzora i aplikacija uredskog poslovanja)
	FZOEU
	263.050,50
	62.935,00
	325.985,50

	Projekt „Manifestacija LAfest“
	KAŽUP
	10.000,00
	49.000,00
	59.000,00

	Sufinanciranje izrade Programa zaštite divljači  na području općine Lasinja
	KAŽUP
	5.000,00
	7.000,00
	12.000,00

	Projekt „Izrada glavnog projekta Kamp sa cikloturističkim sadržajima“
	KAŽUP
	40.000,00
	140.000,00
	180.000,00

	Projekt „III. izmjene i dopune PPU OL“
	KAŽUP
	82.000,00
	33.625,00
	115.625,00

	Projekt „Kontrola populacije pasa i mačaka“
	KAŽUP
	15.000,00
	0,00
	15.000,00

	Projekt "Modernizacija prometne infrastrukture za održivi razvoj Općine Lasinja u naselju Desno Sredičko
	MGIPU
	100.000,00
	295.792,81
	395.792,81

	Projekt izgradnje nogostupa „Kupska cesta“
	MRRFEU
	190.000,00
	319.313,14
	509.313,14

	Financijska potpora za održavanje i razvoj predškolske djelatnosti u općinama RH u 2022.
	SDUDM
	110.000,00
	0,00
	110.000,00

	                                                                                     UKUPNO
	815.050,50
	907.665,95
	1.722.716,45


Tablica 2. prijavljeni projekti i projekti u realizaciji 2022. godine i dalje

	NAZIV PROJEKTA
	Sufinanciranje
	Iznos sufinanciranja
	Iznos Općine Lasinja
	Ukupni iznos

	
	
	
	
	

	Izvanredno održavanje cestovnog propusta na potoku Jaševica
	MMPI
	880.393,54
	0,00
	880.393,54

	Proširenje kapaciteta dječjeg vrtića „Bambi“

	MZO
	864.000,00
	1.136.000,00
	2.000.000,00

	Modernizacija prometne infrastrukture u naselju Sjeničak Lasinjski
	MRRFEU
	375.000,00
	217.687,50
	592.687,50

	Projekt nabave spremnika za odvojeno prikupljanje otpada
	FZOEU
	260.480,00
	65.120,00
	325.600,00

	Projekt „Sanacija klizišta u Banskom Kovačevcu“
	MMPI
	1.335.000,00
	0,00
	1.335.000,00

	                                                                                                UKUPNO
	3.714.873,54
	1.418.807,50
	5.133.681,04


             Na temelju zakonskih ovlasti i raspoloživih financijskih sredstava u izvještajnom razdoblju, vršeno je redovno održavanje komunalne infrastrukture - nerazvrstanih cesta, javne rasvjete, javnih površina i groblja na području cijele općine.
Javne potrebe u kulturi i sportu

      Općina Lasinja je, temeljem provedenog Javnog natječaja za financiranje programa/projekata udruga građana iz proračuna Općine Lasinja za 2022. godinu, i odluke o dodjeli financijskih sredstava za financiranje programa / projekata, dodijelila udrugama: Športsko ribolovni klub Kupa – 15.000,00 kn; KUD „Antun Klasinc“ Lasinja – 40.000,00 kn; Udruga branitelja dragovoljaca jedinice pričuvnog sastava policije “CONDORI” Lasinja – 15.000,00 kn; Udruga “Larus Lasinja” – 5.000,00 kn; Centar za razvoj lokalne zajednice Alba – 10.000,0 kn. 

U godišnjem izvještajnom razdobllju isplaćena u sva  100 % ugovorena sredstava.
Porezi
· porez na kuće za odmor – zaduženje 164.837,44 kn, naplaćeno  117.227,06 kn, 
(nenaplaćeno potraživanje je u iznosu od *46.216,98 kn)
· porez na potrošnju – zaduženje 21.654,34 kn, naplaćeno 19.381,38 kn, 
(nenaplaćeno potraživanje je u iznosu od *2.272,96 kn)
· porez na tvrtku – ne zadužuje se više od 01.01.2017. godine, postoje podaci o nenaplaćenom potraživanju prema podacima Porezne uprave u iznosu od *5.657,22 kn. 

· porez na promet nekretnina – zaduženje 200.016,69 kn, naplaćeno je 152.406,31 kn, (nenaplaćeno potraživanje je u iznosu od *47.610,38 kn)
Područje komunalnih doprinosa, naknada i komunalnog redarstva 

· komunalni doprinos – izdano je 29 rješenja, zaduženje 21.482,60 kn, naplaćeno 21.070,84 kn, (nenaplaćeno potraživanje je u iznosu od *11.465,98 kn, odnosi se na dugovanje iz prošlih godina)
· komunalna naknada – izvršeni obračun za 1034 stambenih prostora i 10 poslovnih prostora,  zaduženje 313.278,87 kn, naplaćeno 301.889,97 kn, (nenaplaćeno potraživanje je u iznosu od *52.413,43 kn, sa ukupnim dugom iz prošlih godina) 

· grobna naknada - ukupno zaduženje iznosi 120.475,00 kn, naplaćeno 118.859,57 kn, nenaplaćeno potraživanje iz ove 2022.g.  i prethodnih godina je u ukupnom iznosu od *33.326,92 kn)
· naknada za zadržavanje nezakonito izgrađenih zgrada – izdano je 28  rješenja, zaduženje 23.323,10 kn, naplaćeno 21.874,21 kn, (nenaplaćeno potraživanje je u iznosu od 47.574,84 kn, je dugovanje iz prošlih godina)
· upravljanje grobljima je usklađeno sa zakonom,  izdavane su dozvole za izvođenje radova te 7 rješenja za dodjelu grobnog mjesta na korištenje.
                Poljoprivredno zemljište  

                   Općina Lasinja, u skladu s odlukom Oćinskog vijeća Općine Lasinja,  provela je natječaj za dodjelu u  zakup poljoprivrednog zemljišta u vlasništvu RH. Po dobivanju suglasnosti Ministarstva poljoprivrede na odluku o izboru najpovoljnijih ponuda,  prethodnog mišljenja Karlovačke županije, te mišljenja Županijskog državnog odvjetništva u Karlovcu, sa 2 zakupnika su potpisani ugovori u siječnju, temeljem kojih su u veljači isti uvedeni u posjed.  Nakon toga ugovori i zapisnici dostavljeni su nadležnim tijelima.   

Izdvajanja i potpore za socijalne potrebe, predškolski i školski odgoj
	RB
	NAZIV AKTIVNOSTI  POTPORE
	IZNOS/KN

	1.
	Oprema za novorođenčad
	28.000,00

	2.
	Sufinanciranje smještaja djece u učeničke domove
	37.800,00

	3.
	Naknada troškova prehrane učenika OŠ - socijalni
	11.301,39

	4.
	Naknada troškova prehrane učenika OŠ - ostali
	21.159,50

	5.
	Sufinanciranje cijene boravka djece dječjem vrtiću – ostali vrtići
	261.600,00

	6.
	Sufinanciranje programa odgoja – dopuna ekonomske cijene
	367.356,74

	7.
	Subvencije prijevoza na liniji Lasinja - Kupinečki Kraljevac
	139.475,00

	8.
	Subvencije prijevoza na liniji Lasinja – Banski Kovačevac-Karlovac
	3.791,71

	9.
	Subvencije škole u prirodi po učeniku  500,00 kn
	5.000,00

	SVEUKUPNO: 
	875.484,34


              Općina Lasinja vodi posebnu brigu o svojim najmlađima, a kako je ulaganje u djecu najbolje ulaganje u budućnost, Općina u predškolski odgoj  izdvaja značajna sredstva iz svog proračuna.   

Nakon ustrojavanja i organiziranja DV „Bambi“ pri OŠ „Antun Klasinc“,  Općina osigurava plaće za stručne djelatnike. Općina sufinancira ekonomsku cijenu vrtića, u iznosu od 1.300,00 kn po djetetu mjesečno, za svu djecu sa područja općine Lasinja koja borave u vrtićima izvan područja općine te u iznosu od 1.000,00 kn po djetetu mjesečno za djecu u obrtu za djelatnost dadilje. U drugom polugodištu  sufinanciranje se vršilo za ukupno 21 dijete:  7 u DV „Potočić Pisarovina“ , 1 u vrtiću na području Grada Zagreba, 1 u vrtiću na području Grada Karlovca te 12 u obrtu za djelatnost dadilje „NINA-NANA“ .

               U izvještajnom razdoblju sufinanciran je smještaj u učeničkim domovima učenika srednjih škola za ukupno  11  korisnika, u iznosu od 39,82 EURA  (300,00 kn) mjesečno po učeniku. 

Linijski prijevoz
 
Na području općine linijski prijevoz vrši AUTOTRANSPORT KARLOVAC d.d., koji obavlja prijevoz učenika OŠ i posebnu liniju do Kupinečkog Kraljevca, sa četiri polaska i povratka,  koja služi učenicima, studentima te ostalim mještanima za putovanje u Zagreb. Također prometuje i redovna linija za Karlovac sa četiri polaska i povratka. Zbog situacije izazvane pandemijom vozni red je povremeno prilagođavan potrebama.
       Područje zaštite i spašavanja te protupožarne zaštite
Općina Lasinja ima važeći Plan djelovanja civilne zaštite u Općine Lasinja
Sukladno Zakonu  o zaštiti od požara  („Narodne  novine“, broj  92/10 i 114/22), Općina Lasinja je donijela Procjenu ugroženosti od požara i tehnoloških eksplozija i Plan zaštite od požara za Općinu Lasinja u 2014. godini, te je za isti pokrenut postupak revizije, sukladno novom zakonu o vatrogastvu. 
Općina Lasinja je donijela Godišnji provedbeni plan unaprjeđenja zaštite od požara na području Općine Lasinja za 2022.  godinu. 
Općina Lasinja ima akte koji reguliraju radnje i postupke zaštite od požara, Odluku o agrotehničkim mjerama, Odluku o utvrđivanju i održavanju poljoprivrednih rudina i Odluku o spaljivanju korova. 
Na području Općine djeluje Vatrogasna zajednica Općine Lasinja i tri DVD-a kao aktivni nositelji protupožarne zaštite i zaštite i spašavanja, suradnja s istima je vrlo dobra. 


Vatrogasnoj zajednici u 2022. godini dodijeljena su sredstva iz Proračuna Općine Lasinja:

· 58.587,00 kn za redovnu djelatnost, 
· 164.163,00 kn kapitalna potpora za opremanje, 
Ukupno je  dodijeljeno sredstava u iznosu od 222.750,00 kn.
              Stožer civilne zaštite Općine Lasinja u drugom polugodištu 2022. godine nije održavao sjednice.
Područje gospodarenja nekretninama
Općina Lasinja je donijela  Strategiju upravljanja i raspolaganja imovinom u vlasništvu Općine Lasinja za radoblje 2021. – 2027. godine te ustrojila Registar nekretnina koje su u vlasništvu Općine, kao i evidenciju stambeno poslovnih prostora u vlasništvu Općine.  

Godišnji prihod od iznajmljivanja stana u 2022. godini iznosi 10.443,48 kuna.
Godišnji prihod od zakupa poslovnih prostora u 2022. godini iznose 28.974,26 kuna

Sveukupni prihodi iznose 39.417,74 kuna
2. ZAKLJUČAK

Proteklo razdoblje, pokazalo  je da ovaj posao može biti prilično složen, ali i dokazalo da se zajedničkim snagama i suradnjom lokalne zajednice može savladati svaki izazov.  

Sve što radimo, radimo zajedno za dobrobit svih mještana naše općine bez obzira na godine, s ciljem boljeg i ugodnijeg života u našoj Općini. 

                                                                                                                            OPĆINSKI NAČELNIK
                                                                                                                  Marijo Perčić, struč.spec.ing.aedif.
KLASA: 024-05/22-03/01  

URBROJ: 2133-19-2-23-3
Lasinja, 2. ožujka 2023.

